རང་རྒྱལ་ལྷོ་ནུབ་ས་ཁུལ་གྱི་ཆུ་བོ་ཆེན་པོ་ཞིག་ཡིན།སྟོད་རྒྱུད་ཀྱི་ནག་ཆུ་དང་།ཤག་ཆུ།སོག་ཆུ་བཅས་གདང་ལ་རི་རྒྱུད་ཀྱི་ནུབ་ངོས་ནས་བྱུང་ཞིང་།བོད་རང་སྐྱོང་ལྗོངས་ཀྱི་འབྲི་རུ་རྫོང་ཁུལ་དུ་ནག་ཆུ་དང་སོག་ཆུ་འཛོམས་རྗེས་རྒྱལ་མོ་རྔུལ་ཆུ་ཞེས་འབོད།དེ་ནས་སོག་དང་།དཔལ་འབར།སྟེང་ཆེན།ལྷོ་རྫོང་།དཔའ་ཤོད།མཛོ་སྒང་།ཚ་བ་རོང་།ཡུན་ནན་ཞིང་ཆེན་གྱི་ནུབ་རྒྱུད་བཅས་བརྒྱུད་དེ་རྒྱལ་མཚམས་ཀྱི་ཕྱི་རོལ་ཏུ་འབབ་དུས་མིང་ལ་སར་ཝུན་གཙང་པོ་ཟེར་ཞིང་།འབར་མ་རྒྱལ་ཁབ་ནས་ཧིན་རྡུ་རྒྱ་མཚོ་ཆེན་མོར་འབབ་པ་རེད།